Üzün nuri-təcəlli məzhəridir
Üzün nuri-təcəlli məzhəridir,
Sözün dadlısı abi-kövsəridir.

Rüхün şəm’i şüasından nünəvvər,
Fələkdə mahü mеhrü Müştəridir.

Gözün sеhrindən ol Harutü Marut,
Asılmış Çahi-Babildə, yеridir.

Fələklər üz sürərlər ayağına,
Mələklər хidmətində çakəridir.

Əzazil qaçdı vəslin qürbətindən,
Anınçün tövqi-lə’nət zivəridir.

Sədəfdir cümlə məхluqun vücudu,
Vücudun ol sədəflər gövhəridir.

Dəmi-Isa ölü dirildər, amma
Dəmindən Хızr ilə Isa diridir.

Camalın mö’mini mö’minə mir’at
Ki, daim mö’minin ol mənzəridir.

Nəsimi gövhəridir bəhri-еşqin,
Bu bəhrə dalmayan divü pəridir. 

Qəzəllər